Die wêreld in foto's – 23 April 2018 | Maroela Media
Angela Merkel, die Duitse kanselier (regs), Enrique Pena Nieto, die president van Mexiko (middel), en sy vrou, Angelica Rivera de Pena, raak aan 'n robotarm by die IGB-stalletjie op die Hannover-mark in dié Duitse stad. (Foto: Hauke-Christian Dittrich, AP)
Erfan al-Hayali, die Irakse minister van verdediging, inspekteer Maandag 'n erewag by sy aankoms in Praag in die Tsjeggiese Republiek. (Foto: Petr David Josek, AP)
'n Bejaarde man stap Maandag verby haweloses in Athene. Griekeland het sy begrotingsdoelwitte vir die derde agtereenvolgende jaar bereik en gevolglik sy enorme skuldlas ietwat verlig terwyl die land hom voorberei om hom oor vier maande aan sy internasionale reddingsprogram te onttrek. (Foto: Thanassis Stavrakis, AP)
'n Belgiese soldaat aan diens buite die paleis van justisie in Brussel tydens die verhoor van Salah Abdeslam en Soufiane Ayari in dié stad. Ayari, die enigste oorlewende verdagte en in 'n stadium Europa se mees gesoekte vlugteling ná die ekstremistiese aanvalle in 2015 in Parys, sou Maandag sy lot hoor in sy saak van poging tot moord. Abdeslam word verhoor vir sy betrokkenheid in die skietery op die polisie op 15 Maart 2016, vier maande ná die Parys-aanvalle waarin 130 mense dood is. (Foto: Virginia Mayo, AP)
'n Vrou hou Maandag 'n sak met 'n blom daarin vas nadat sy 'n boek op internasionale boekdag in Pamplona in die noorde van Spanje, gekoop het. Boekverkopers gaan voort met dié Spaanse tradisie om op St. George-dag blomme aan alle mense wat 'n boek koop te gee. Die oorsprong van dié tradisie kom eeue ver. (Foto: Alvaro Barrientos, AP)